Ο **Δημήτρης Κολοβέτσιος** (Λάρισα, 16 Οκτωβρίου 1991) είναι Έλληνας ποδοσφαιριστής, ο οποίος αγωνίζεται ως κεντρικός αμυντικός στην τουρκική Καϊσέρισπορ.

Καριέρα
-------

### ΑΕ Λάρισας

Ξεκίνησε το ποδόσφαιρο στην Αθλητική Ένωση Λάρισας, όπου σε σύνολο 38 συμμετοχών πρωταθλήματος σημείωσε 2 γκολ.

### ΠΑΣ Γιάννινα

Το 2012 ο Κολοβέτσιος συμφώνησε με τον ΠΑΣ Γιάννινα, με τον οποίο είχε συνολικά 68 εμφανίσεις στο πρωτάθλημα, σκοράροντας και δύο φορές. Οι εντυπωσιακές του εμφανίσεις προσέλκυσαν το ενδιαφέρον κορυφαίων ελληνικών ομάδων, υπογράφοντας τελικά στην ΑΕΚ. 

### ΑΕΚ

Το καλοκαίρι του 2014 ο Κολοβέτσιος πήρε μεταγραφή στην ΑΕΚ έναντι 250 χιλιάδων ευρώ, υπογράφοντας τριετές συμβόλαιο συνεργασίας. Σκόραρε για πρώτη φορά με τα κιτρινόμαυρα εναντίον του ΑΟ Χανίων βοηθώντας την ομάδα του να πάρει τη νίκη. Αποχώρησε με την ολοκλήρωση του συμβολαίου του τρία χρόνια αργότερα, το καλοκαίρι του 2017 συμπληρώνοντας 60 συνολικά συμμετοχές πρωταθλήματος.

### Παναθηναϊκός

Τον Ιούλιο του 2017 ανακοινώθηκε η συμφωνία του με τον Παναθηναϊκό, με τον οποίο υπέγραψε διετές συμβόλαιο συνεργασίας. Στις 13 Ιανουαρίου του 2019 σημείωσε το πρώτο του τέρμα με την φανέλα της ομάδας στην ισόπαλη εντός έδρας αναμέτρηση με την Ξάνθη για το ελληνικό πρωτάθλημα που έληξε 2-2. Κατά τη διάρκεια της ίδιας ημέρας ανακοινώθηκε η ανανέωση του συμβολαίου του με τον Παναθηναϊκό μέχρι το 2022.

  

**Καϊσέρισπορ**

Στις 15 Σεπτεμβρίου 2020, η Καϊσερίσπορ ανακοίνωσε την υπογραφή του Έλληνα αμυντικού με διετές συμβόλαιο έναντι άγνωστης αμοιβής. Ο τουρκικός σύλλογος είχε συμφωνήσει τόσο με τον Παναθηναϊκό (θα κρατήσει ποσοστό μεταπώλησης 30%) όσο και με τον ποδοσφαιριστή, αλλά έπρεπε να περιμένουν για λίγο να αρθεί οριστικά η απαγόρευση μεταγραφών που τους είχε επιβληθεί την περασμένη σεζόν για παραβάσεις του κανονισμού αδειοδότησης. [11] Στις 23 Δεκεμβρίου 2021, ο Κολοβέτσιος στάθηκε εξαιρετικά άτυχος στον αγώνα μεταξύ της ομάδας του και της Γενί Μαλάτιασπορ , καθώς έγινε αναγκαστική αλλαγή λόγω τραυματισμού και οι εξετάσεις στις οποίες υποβλήθηκε έδειξαν ότι είχε ρήξη πρόσθιου χιαστού συνδέσμου στο αριστερό γόνατο. που θα τον κρατήσει στο περιθώριο για τουλάχιστον έξι μήνες.

Τίτλοι - Διακρίσεις
-------------------

**ΑΕΚ**

* Κύπελλο Ελλάδας: 2015-16

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 13 Ιουλίου 2015.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 13 Ιουλίου 2015.
3. ↑
4. ↑  Τέλος και επίσημα οι Βάργκας - Κολοβέτσιος από την ΑΕΚ, www.sport-fm.gr
5. ↑  Επίσημο: Στα πράσινα ο Κολοβέτσιος, www.sport-fm.gr
6. ↑  «Παναθηναϊκός - Ξάνθη 2-2: Ατυχία και απειρία στοίχισαν στο τριφύλλι που έχασε το τρίποντο στο 97». *www.sport24.gr*. Ανακτήθηκε στις 21 Ιανουαρίου 2019.
7. ↑  «Το μήνυμα του Κολοβέτσιου». *novasports.gr*. Αρχειοθετήθηκε από το πρωτότυπο στις 3 Φεβρουαρίου 2019. Ανακτήθηκε στις 21 Ιανουαρίου 2019.
8. ↑  «Επίσημο: Ο Κολοβέτσιος ανανέωσε μέχρι το 2022». *to10.gr*. 13 Ιανουαρίου 2019. Ανακτήθηκε στις 21 Ιανουαρίου 2019.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Η καριέρα του Δημήτρη Κολοβέτσιου στο soccerway.com
* Το προφίλ του Δημήτρη Κολοβέτσιου στο www.transfermarkt.com